gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4463, del 20-03-2003 (2003/3138)

Notificació de la resolució de l'expedient nº 456/99, de desestimació de visites sol·licitades per la mare del menor i el seu company sentimental, i de la resolució doneu estatge temporal del menor W.N.E.R., a Rosa Banda Morato.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3138


Organisme emissor
:   Conselleria de Benestar Social

Tipus de document
:   Anunci

Notificació de la resolució de l'expedient nº 456/99, de desestimació de visites sol·licitades per la mare del menor i el seu company sentimental, i de la resolució doneu estatge temporal del menor X.I.Y.E., a Rosa Banda Morato. [2003/X3138]
  
Com que no s'ha pogut practicar la notificació personal a la/les persona/s interessada/s, de l'acte/s administratiu/s que a continuació s'indica, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la/s persona/s interessada/s puga/n tenir coneixement íntegre de l'acte i en quede constància, podrà/n comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ PrimitIvo Pérez, 8, d'Alacant, de 10.00 a 14.00 hores.
  
Expedient núm.: 456/99
  
Persona interessada: Rosa Banda Morató
  
Últim domicili conegut: ptda. Pedrera, 75. Dénia (Alacant).
  
Resolució de la Direcció Territorial de Benestar Social d'Alacant, de data 12.12.02 i 18.12.02 en què s'adopta l'acord següent:
  
Resolució de desestimació de visites sol·licitades per la mare del menor H.A.V.F. i el seu company sentimental . Resolució d'estada temporal del menor B.I.R.H. amb família acollidora des del 20.12.02 i fins a la formalització de l'acolliment familiar.
  
Contra esta resolució, les persones interessades podran interposar recurs davant l'orde jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4453, del 05-03-2003 (2003/2436)

Informació pública de la baixa d'una procuradora i l'obertura del termini de reclamacions previ a la devolució de la fiança.
----------------------------------------------------------------------------------------------------------------------------

### Dades del document

Número de DOGV
:   4453

Data del DOGV
:   05-03-2003

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2003/2436


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública de la baixa d'una procuradora i l'obertura del termini de reclamacions previ a la devolució de la fiança. [2003/Q2436]
  
Atés que així s'ha acordat pel president d'aquest Tribunal Superior de Justícia en l'expedient governatiu número 463/1989, que fa referència a la procurador María de la Anunciación Vila Sanchis, es fa saber:
  
Que en compliment del que s'establix en l'article 25 i següents de l'Estatut General dels Procuradors dels Tribunals, causa baixa en l'exercici professional com a procuradora dels tribunals l'esmentada María de la Anunciación Vila Sanchis, al partit judicial de València; s'anuncia la baixa d'esta i, per tal de procedir a la devolució de la fiança constituïda en el seu dia, s'obri un termini de sis mesos des de la publicació d'este anunci, a efectes de reclamacions.
Diari Oficial de la Generalitat Valenciana


Sumari del DOGV 4499, del 14-05-2003 (2003/5379)

CORRECCIÓ d'errades del Decret 25/2003, del Consell de la Generalitat, pel qual s'aprova el Reglament del Joc del Bingo.
------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/03/25/25/corrigendum/27498189/dof/vci/html**

### Dades del document

Número de DOGV
:   4499

Data del DOGV
:   14-05-2003

Secció del DOGV
:   I. DISPOSICIONS GENERALS

Número del document
:   2003/5379


Data del document
:   14-05-2003

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * reglament administratiu
    * establiment de jocs
    * legislació
    * joc d'atzar

CORRECCIÓ d'errades del Decret 25/2003, del Consell de la Generalitat, pel qual s'aprova el Reglament del Joc del Bingo. [2003/M5379]
  
Publicat en el Diari Oficial de la Generalitat Valenciana número 4.468, de 27 de març de 2003, el Decret 25/2003, del Consell de la Generalitat, pel qual s'aprova el Reglament del Joc del Bingo, s'hi observen les errades següents, que es corregixen a continuació:
  
En l'article 16.2, on diu:
  
«Requeriran autorització dels servicis territorials de la conselleria competent en matèria de joc:»;
  
Ha de dir:
  
«Requeriran comunicació als servicis territorials de la conselleria competent en matèria de joc:»
  
En l'article 22.4, on diu:
  
«La fiança quedarà afecta al pagament forçós de les sancions pecuniàries que els òrgans de l'administració imposen a la societat titular de la sala, així com dels premis, i tributs que hagen de ser pagats com a conseqüència de l'explotació de la sala de bingo.»;
  
Ha de dir:


Còpia Permalink ELI
Diari Oficial de la Generalitat Valenciana


Sumari del DOGV 4545, del 16-07-2003 (2003/7967)

Informació pública de la sol·licitud d'autorització d'explotació de la secció A) denominada Alcaidies, formulada per Hijos de Francisco Morant, SL.
---------------------------------------------------------------------------------------------------------------------------------------------------

### Dades del document

Número de DOGV
:   4545

Data del DOGV
:   16-07-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/7967


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública de la sol·licitud d'autorització d'explotació de la secció A) denominada Alcaidies, formulada per Hijos de Francisco Morant, SL. [2003/X7967]
  
Hijos de Francisco Morant, SL, ha sol·licitat autorització d'explotació de la secció A) denominada Alcaidies, amb emplaçament al terme municipal de Novelda. En l'expedient consten projectes d'explotació, restauració i impacte ambiental.
  
Cosa que es fa pública, tot complint el que s'ha establit en l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i en l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, a fi que els qui es consideren afectats d'alguna manera per l'activitat de què es tracta, puguen formular per escrit, durant el termini de trenta dies hàbils, les observacions pertinents en este Servei Territorial d'Indústria i Energia d'Alacant.
  
Alacant, 8 de maig de 2003.- El director territorial: Clemente Vergara Trujillo.
Diari Oficial de la Generalitat Valenciana


Sumari del DOGV 4508, del 27-05-2003 (2003/5868)

Informació de l'oferta d'ocupació pública de personal de l'Ajuntament de l'Olleria per a l'any 2003.
----------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/5868


Data del document
:   08-05-2003

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * oferta d'ocupació
    * professió administrativa
    * policia
    * administració local
    * concurs administratiu

Informació de l'oferta d'ocupació pública de personal de l'Ajuntament de l'Olleria per a l'any 2003. [2003/Q5868]
  
Vicente B. Llop Moliner, alcalde president de l'Ajuntament de l'Olleria, amb data 5 de maig de 2003, ha resolt aprovar l'oferta d'ocupació pública per a personal d'este ajuntament, per a l'any 2003, la composició de la qual és la següent:
  
Funcionaris de carrera
  
1. Places per a la provisió amb personal funcionari de nou ingrés.
  
1.a
  
- Nombre de places: quatre.
  
- Grup segons l'article 25 de la Llei 30/1984: C.
  
- Classificació: escala d'administració especial, subescala servicis especials, classe policia local.
  
- Segons la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies Locals de la Comunitat Valenciana:
  
Escala: bàsica.
  
Categoria: agent.
  
- Sistema de selecció: oposició lliure (amb la reserva de mobilitat establida legalment).
  
2. Places reservades per a la provisió mitjançant promoció interna.
  
2.a
  
- Nombre de places: una.
  
- Grup segons l'article 25 de la Llei 30/1984: B.
  
- Classificació: escala administració general, subescala de gestió.
  
- Denominació: tècnic mitjà de gestió.
  
- Sistema de selecció: concurs.
  
2.b
  
- Nombre de places: una.
  
- Grup segons l'article 25 de la Llei 30/1984: D.
  
- Classificació: escala administració general, subescala auxiliar.
  
- Denominació: auxiliar administratiu.
  
- Sistema de selecció: concurs.
  
Cosa que es fa pública perquè se'n prenga coneixement general, i en compliment del que ha ordenat l'Alcaldia.
Diari Oficial de la Generalitat Valenciana


Sumari del DOGV 4491, del 02-05-2003 (2003/4987)

Informació pública del projecte de reparcel·lació forçosa de la unitat d'execució única del sector SN/8 Lo Marabú Oest Inferior.
--------------------------------------------------------------------------------------------------------------------------------

### Dades del document

Número de DOGV
:   4491

Data del DOGV
:   02-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4987


Organisme emissor
:   Ajuntament de Rojales

Tipus de document
:   Anunci

Informació pública del projecte de reparcel·lació forçosa de la unitat d'execució única del sector SN/8 Lo Marabú Oest Inferior. [2003/F4987]
  
La mercantil Promociones Edén del Mar, SL, en la seua condició d'agent urbanitzador, ha presentat en este ajuntament el projecte de reparcel·lació forçosa de la unitat d'execució única del sector SN/8 Lo Marabú Oest Inferior, a l'efecte de l'aprovació definitiva i la inscripció d'este en el Registre de la Propietat.
  
De conformitat amb el que s'establix en l'article 69 i concordants de la Llei Reguladora de l'Activitat Urbanística, s'exposa al públic el projecte de reparcel·lació pel termini de 20 dies hàbils, comptats a partir de la data de publicació d'este edicte en el Diari Oficial de la Generalitat Valenciana, a l'efecte que, per part dels interessats, es puga examinar la documentació i formular al·legacions.
Diari Oficial de la Generalitat Valenciana


Sumari del DOGV 4467, del 26-03-2003 (2003/3094)

Informació pública de l'alternativa tècnica d'un programa d'actuació integrada, sobre SUP Saladar-2 i UA Saladar-4, segons PGOU de Xàbia.
-----------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3094


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica d'un programa d'actuació integrada, sobre SUP Saladar-2 i UA Saladar-4, segons PGOU de Xàbia. [2003/M3094]
  
Luis Aparicio Marbán, notari del Col·legi de València, districte de Dénia, amb residència a Xàbia, done fe:
  
Que Salvador Vila Soria, en representació de la societat mercantil Salvador Vila SL, amb CIF B-46151411 i domicili fiscal al carrer d'Isabel la Catòlica número 2, de València, m'ha requerit per a la protocol·lització de l'alternativa tècnica d'un programa d'actuació integrada, sobre SUP Saladar-2 i UA Saladar-4, segons PGOU de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I mitjançant este edicte es fa constar:
  
1. Objecte i característiques essencials de l'alternativa tècnica
  
Programa que té per objecte el desenvolupament de la unitat d'execució número 1, única de l'àmbit del SUP Saladar-2 de 71.900 m² de superfície, i sòl urbà UE Saladar-4 de 5.901 m², segons mesurament, acompanyat del corresponent pla parcial, document d'homologació, projecte d'urbanització i estudi de seguretat i salut.
  
2. La notaria on estan depositats els documents està a Xàbia, carrer de l'Historiador Chabás número 1, primer.
  
3. Els exemplars depositats en l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada (alternativa tècnica) de la UE número 1 del sector Saladar-2 i UE Saladar-4, pla parcial i document d'homologació de la UE número 1 del sector Saladar-2, projecte d'urbanització i estudi de seguretat i salut de la UE número 1 del sector Saladar-2 i UE Saladar-4 de Xàbia (Alacant).
  
4. S'avisa que en el termini de 20 dies, comptats des de la publicació de l'últim anunci, qualsevol persona podrà comparéixer en la dita notaria per a obtindre còpia de l'acta o exhibició d'esta.
  
5. La possibilitat de consultar en l'Ajuntament de Xàbia les actuacions derivades de la documentació depositada i de presentar-hi, per a la seua incorporació a aquelles, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució d'estes.
  
I perquè tinga els efectes oportuns, lliure este edicte.
Diari Oficial de la Generalitat Valenciana


Sumari del DOGV 4483, del 17-04-2003 (2003/4409)

Informació pública de l'estudi de detall per a ajust d'alineacions entre els carrers del Retor, Carreró de les Mules i plaça Major del Raval.
---------------------------------------------------------------------------------------------------------------------------------------------

### Dades del document

Número de DOGV
:   4483

Data del DOGV
:   17-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4409


Organisme emissor
:   Ajuntament d'Elx

Tipus de document
:   Anunci

Informació pública de l'estudi de detall per a ajust d'alineacions entre els carrers del Retor, Carreró de les Mules i plaça Major del Raval. [2003/M4409]
  
Per decret del tinent d'alcalde d'Urbanisme (delegació Decret de 19.10.1999), de 18 de març de 2003, s'ha resolt de sotmetre a informació pública, durant el termini de 20 dies hàbils comptadors des de la publicació de l'anunci al Diari Oficial de la Generalitat Valenciana, l'estudi de detall per a ajust d'alineacions entre els carrers del Retor, Carreró de les Mules i plaça Major del Raval, que ha estat redactat pels servicis tècnics municipals d'Urbanisme.
  
L'expedient complet es trobarà exposat al públic durant l'esmentat termini, a l'Ajuntament d'Elx (Servici Jurídic d'Urbanisme).
Diari Oficial de la Generalitat Valenciana


Sumari del DOGV 4652, del 17-12-2003 (2003/12060)

Informació pública de l'alternativa tècnica de programa d'actuació integrada per a l'àmbit de la unitat d'execució illa 19, Platja, del sòl urbà de la Pobla de Farnals.
------------------------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12958


Organisme emissor
:   Ajuntament de la Pobla de Farnals

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit de la unitat d'execució illa 19, Platja, del sòl urbà de la Pobla de Farnals. [2003/Q12978]
  
L'alcalde president de l'Ajuntament de la Pobla de Farnals ha acordat exposar al públic l'alternativa tècnica de programa d'actuació integrada formulada per PKL Bykes, SL, per a l'àmbit de la unitat d'execució illa 19, Platja, del sòl urbà de la Pobla de Farnals, la qual té una superfície de 30.965,46 metres quadrats i les següents confrontacions: nord, carrer de Lepant; sud, carrer de la Safor; est, carrer de Cantarrana; i oest, carrer de la Senyera. L'alternativa tècnica s'integra, a més a més de la corresponent memòria, també pel pla de reforma interior que delimita l'àmbit de la unitat d'execució i per l'avantprojecte d'urbanització.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana les persones interessades poden consultar, a les dependències administratives de l'Ajuntament de la Pobla de Farnals, situades a la plaça de Sant Vicent, número 1, d'esta ciutat, l'exemplar de la documentació presentada, i presentar, davant el mateix ajuntament, en relació amb el seu contingut, les al·legacions que més els convinguen o, si escau, unes altres alternatives tècniques en competència. Durant el termini addicional d'uns altres cinc dies hàbils, comptadors des de l'acabament del termini anterior, es podran presentar a més a més proposicions juridicoeconòmiques sobre qualsevol de les alternatives tècniques. Tot això d'acord amb l'establit en l'article 46 de la Llei 6/1994, de la Generalitat Valenciana.
Diari Oficial de la Generalitat Valenciana


Sumari del DOGV 4536, del 03-07-2003 (2003/7957)

Concurs número 03-SE-27. Prestació del servei de neteja dels col·legis públics Ausiàs March i l'Almassil.
---------------------------------------------------------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/7957


Data del document
:   18-06-2003

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * contracte de serveis
    * licitació
    * empresa de serveis

Concurs número 03-SE-27. Prestació del servei de neteja dels col·legis públics Ausiàs March i l'Almassil. [2003/S7957]
  
Aprovat per Decret de l'Alcaldia de data 18 de juny de 2003, el plec de condicions jurídiques i economicoadministratives que ha de regir la contractació, per procediment obert concurs, de la prestació del servei de neteja dels col·legis públics Ausiàs March i l'Almassil, s'exposa al públic durant huit dies, comptadors des de l'endemà de la seua publicació perquè s'hi puguen atendre les reclamacions oportunes.
  
Simultàniament, i sense perjuí d'ajornar allò que calga el procediment d'adjudicació, en cas que es formularen reclamacions contra el plec, s'anuncia a través d'este concurs, l'obertura del procediment d'adjudicació en la forma que tot seguit s'hi indica:
  
1. Entitat adjudicadora
  
Ajuntament de Mislata.
  
Plaça de la Constitució, núm. 8
  
Mislata 46990.
  
Telèfon: 61 578 64 00, fax: 96 370 38 06.
  
Negociat de Contractació.
  
Número expedient: 03-SE-27.
  
2. Finalitat del contracte: prestació del servei de neteja dels col·legis públics Ausiàs March i l'Almassil.
  
Termini d'execució: un any, prorrogable per altre any més.
  
3. Tramitació, procediment i forma d'adjudicació
  
Tramitació: ordinari.
  
Procediment: obert.
  
Forma d'adjudicació: concurs.
  
4. Pressupost base de licitació: 74.000 euros/any.
  
5. Garantia provisional: 1.480 euros.
  
6. Obtenció de documentació i informació
  
Ajuntament de Mislata. Plaça de la Constitució, 8. CP 46322.
  
Telèfon: 64 461 50 28 i fax: 96 370 38 06.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana i conclourà als 15 dies naturals següents als de la seua publicació, en horari de 09.00 a 14.00. Si l'últim dia és dissabte o festiu, el termini acabarà el dia hàbil posterior següent.
  
Documentació que s'haurà d'incloure amb les ofertes: la que s'indica en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. En cas que este dia fóra inhàbil es traslladarà a l'endemà a la mateixa hora.
  
9. Despeses d'anuncis: de compte de l'adjudicatari.
Diari Oficial de la Generalitat Valenciana


Sumari del DOGV 4444, del 20-02-2003 (2003/1657)

RESOLUCIÓ de 5 de febrer de 2003, de la Universitat d'Alacant, per la que es publica la relació definitiva d'aspirants aprovats en les proves selectives per a l'ingrés en l'escala de tècnic mitjà (codi B12), per a ocupar un lloc d'administració especial, al Departament d'Expressió Gràfica i Cartografia, pel sistema general d'accés lliure (Resolució de 15 de juliol de 2002, DOGV núm. 4.298, de 23 de juliol de 2002).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1657


Organisme emissor
:   Universitat d'Alacant

Tipus de document
:   Resolució

RESOLUCIÓ de 5 de febrer de 2003, de la Universitat d'Alacant, per la que es publica la relació definitiva d'aspirants aprovats en les proves selectives per a l'ingrés en l'escala de tècnic mitjà (codi B12), per a ocupar un lloc d'administració especial, al Departament d'Expressió Gràfica i Cartografia, pel sistema general d'accés lliure (Resolució de 15 de juliol de 2002, DOGV núm. 4.298, de 23 de juliol de 2002). [2003/F1657]
  
Finalitzat el procés selectiu convocat per la Resolució de 15 de juliol de 2002 (DOGV 23.07.2002), per a cobrir places vacants en la plantilla de personal funcionari, escala de tècnic mitjà, pel sistema d'accés lliure per a ocupar lloc d'administració especial, d'acord a allò que s'ha disposat en les bases 1.7 i 7 de la convocatòria, es resol publicar la relació definitiva d'aspirants aprovats, que s'adjunta en annex a la present resolució.
  
D'acord a allò que s'ha disposat en la citada base 7, el tribunal proposa el nomenament de funcionaris de carrera a favor dels aspirants inclosos en el citat annex.
  
D'acord a allò que s'ha disposat en la base 8.1 de la convocatòria, el personal relacionat disposa de 20 dies hàbils des del següent al de la publicació d'esta resolució per a presentar al Registre General de la universitat la documentació exposada en la dita base.
  
Alacant, 5 de febrer de 2003.- El president: Miguel Louis Cereceda. El secretari: Francisco Candela Jaén.
  
Annex
  
Relació definitiva d'aprovats
  
Escala de tècnic mitjà (Codi B12)
  
Cognoms i nom Puntuació total